SSI อ่วมหนัก! Q2/58 ขาดทุนเพิ่ม 130% มาที่ขาดทุน 3.24 พันลบ.
SSI อ่วมหนัก! งบ Q2/58 ขาดทุนเพิ่ม 130% มาที่ขาดทุน 3.24 พันลบ. จากขาดทุน 1.41 พันลบ.เมื่อปีก่อน หลังยอดขายลด ขณะที่ช่วง 6 เดือนมีผลขาดทุน 6.26 พันลบ. ขาดทุนเพิ่ม 123% จาก 2.80 พันลบ. เมื่อปีก่อน
13 ส.ค. 2558

บริษัท สหวิริยาสตีลอินดัสตรี จำกัด (มหาชน) หรือ SSI รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 3.24พันล้านบาท หรือขาดทุนสุทธิ 0.10บาทต่อหุ้น ขาดทุนเพิ่มขึ้น 130% จากช่วงเดียวกันของปีก่อนที่มีผลขาดทุนสุทธิ 1.41พันล้านบาท หรือขาดทุนสุทธิ 0.04บาทต่อหุ้น
ขณะที่ผลการดำเนินงานช่วง 6 เดือนแรกมีผลขาดทุนสุทธิ 6.26พันล้านบาท หรือ 0.19บาทต่อหุ้น เพิ่มขึ้น 123% จากช่วงเดียวกันของปีก่อนที่มีผลขาดทุนกำไรสุทธิ 2.80พันล้านบาท หรือ 0.09บาทต่อหุ้น
ทั้งนี้ผลการดำเนินงานดังกล่าวที่มีผลขาดทุนสุทธิเพิ่มขึ้นเนื่องจากบริษัทมีรายได้จากการขายลดลง